Α.Π.Σ. Ναύαρχος Βότσης

Ο Αθλητικός και Πολιτιστικός Σύλλογος «Ναύαρχος Βότσης» είναι ελληνικό σωματείο που δραστηριοποιείται στην ομώνυμη συνοικία του Δήμου Καλαμαριάς της Θεσσαλονίκης. Τα χρώματα του συλλόγου είναι το κυανό και το λευκό.

 Το σωματείο ιδρύθηκε στις 28 Νοεμβρίου 1933 με την υπ' αριθμόν 2613 απόφαση του Πρωτοδικείου Θεσσαλονίκης από πρόσφυγες κατοίκους της Μικράς Ασίας και του Πόντου. Πρωταρχικός σκοπός της ίδρυσης ήταν ο εξωραϊσμός και ο καλλωπισμός της περιοχής, γνωστή τότε ως «συνοικισμός Κάμπελ».Με το πέρασμα των χρόνων και μετά από έξη τροποποιήσεις του καταστατικού, ο σύλλογος λειτουργεί με την επωνυμία Αθλητικός & Πολιτιστικός Σύλλογος «Ναύαρχος Βότσης» και ο σκοπός είναι η συστηματική καλλιέργεια και ανάπτυξη των δυνατοτήτων των αθλητών, για την συμμετοχή τους σε αθλητικούς αγώνες και η εφαρμογή μορφωτικού προγράμματος στους αθλητές και τα μέλη του Σωματείου, για την φίλαθλη και πολιτιστική εν γένει ανύψωσή τους. Το ποδοσφαιρικό τμήμα του συλλόγου έκανε την πρώτη του εμφάνιση στα πρωταθλήματα της ΕΠΣ Μακεδονίας την περίοδο 1956-57 στη Δόκιμο Κατηγορία, όπου αγωνίστηκε για τέσσερις περιόδους. Την περίοδο 1961-62 έλαβε μέρος κανονικά στη Γ΄ Κατηγορία, στην οποία παρέμεινε δύο περιόσδους, και την περίοδο 1961-62 προβιβάστηκε στην Β1 Κατηγορία μαζι με τον Θρίαμβο Ακροπόλεως και τον Κολοκοτρώνη Συκεών. Στη Β1 παρέμεινε για τέσσερα χρόνια και υποβιβάστηκε στο τέλος της περιόδου 1966-67. Η επιστροφή στη Γ΄ Κατηγορία κρατησε για δύο χρόνια, αφού μετά το τέλος της περιόδου 1968-69 το ποδοσφαιρικό τμήμα θα έπαψε να υπάρχει Ο σύλλογος τιμά με την ονοματοδοσία του τον ναύαρχο Νικόλαο Βότση, κατόρθωμα του οποίου ήταν η βύθιση της τουρκικής φρεγάτας «Φετχί Μπουλέντ» μέσα στο Θερμαϊκό κόλπο κατά την περίοδο του Α' Βαλκανικού Πολέμου. Σήμερα διατηρεί τόσο Πολιτιστικό, όσο και Αθλητικό τμήμα. Το πρώτο δραστηριοποιείται στη διδασκαλία παραδοσιακών χορών, θεάτρου και μουσικής, ενώ το δεύτερο καλλιεργεί ομάδες καλαθοσφαίρισης, πετοσφαίρισης, πινγκ πονγκ, ενόργανης γυμναστικής και πολεμικών τεχνών. Έδρα των αγωνιστικών τμημάτων του συλλόγου αποτελεί το Γυμναστήριο «Ναύαρχος Βότσης» ή εναλλακτικά το Α΄ Γυμναστήριο Μίκρας. Το τμήμα βόλεϊ γυναικών την περίοδο 2018-19 κατέλαβε την 1η θέση στον Β΄ όμιλο της Α΄2 Εθνικής Κατηγορίας και κέρδισε την άνοδο στην Πρε Λιγκ, στην οποία παραμένει από τότε (έως την περίοδο 2023-24). Οι θέσεις που κατέκτησε το τμήμα γυναικών στις Εθνικές κατηγορίες από την περίοδο 2017-18 και μετέπειτα (Αρχεία ΕΟΠΕ) 2017-18 - Α΄2 Κατηγορία - Β1 υποόμιλος: 4η θέση 2018-19 - Α΄2 Κατηγορία - Β΄ Όμιλος: 1η θέση - Άνοδος στην Πρε Λιγκ 2019-20 - Πρε Λιγκ: 9η θέση 2020-21 - Πρε Λιγκ - Β΄ Όμιλος: Διακοπή λόγω Πανδημίας COVID-19 2021-22 - Πρε Λιγκ - Β΄ Όμιλος: 2η θέση 2022-23 - Πρε Λιγκ: 8η θέση Το τμήμα βόλεϊ γυναικών την περίοδο 2022-23 αγωνιζόταν στη Β΄ Εθνική Κατηγορία (4ο Επίπεδο). Α.Π.Σ. Ναύαρχος Βότσης www.navarchosvotsis.gr Eπίσημος ιστότοπος. Α.Π.Σ. Ναύαρχος Βότσης, επίσημος λογαριασμός στο Facebook. Α.Π.Σ. Ναύαρχος Βότσης - Πολιτιστικά Δρώμενα, επίσημος λογαριασμός στο Facebook. Α.Π.Σ. Ναύαρχος Βότσης, επίσημο κανάλι στο YouTube. Ειδήσεις για τη γυναικεία πετοσφαίριση του Α.Π.Σ. Ναύαρχος Βότσης www.greekvolley.gr Δυναμικό Γυναικείας ομάδας πετοσφαίρισης www.volleyball.gr Αρχειοθετήθηκε 2023-06-16 στο Wayback Machine. «Α.Π.Σ. Ναύαρχος Βότσης 2022-23». Αρχειοθετήθηκε από το πρωτότυπο στις 15 Ιουνίου 2023. www.volleyball.gr